पाकिस्तानको कीर्तिमानी जित
कप्तान बाबर आजम र प्रारम्भिक ब्याट्सम्यान इमान उल हकले उत्कृष्ट शतक बनाएपछि पाकिस्तानले अस्ट्रेलियालाई दोस्रो वान डेमा छ विकेटले पराजित गरेको छ । पाकिस्तानले कीर्तिमानी लक्ष्य पछ्याएर यो जित निकालेको हो ।
लहोर — कप्तान बाबर आजम र प्रारम्भिक ब्याट्सम्यान इमान उल हकले उत्कृष्ट शतक बनाएपछि पाकिस्तानले अस्ट्रेलियालाई दोस्रो वान डेमा छ विकेटले पराजित गरेको छ । पाकिस्तानले कीर्तिमानी लक्ष्य पछ्याएर यो जित निकालेको हो ।आजमले ८३ बलमा १ सय १४ रन बनाए भने हकले ९७ बलमा १ सय ६ रन बनाए । त्यसको मद्दतले पाकिस्तानले ३ सय ४९ रनको लक्ष्य छ बलको खेल बाँकी छँदै पूरा गरेको हो । यो जितपछि तीन खेलको शृंखला रोमाञ्चक १–१ को बराबरीमा पुगेको छ ।त्यस अगाडि अस्ट्रेलियाले बेन म्याकडरमटको पहिलो व्यक्तिगत शतकको मदतले आठ विकेटमा ३ सय ४८ रन बनाएको थियो । सन् २०१७ को जनवरीयता वान डे क्रिकेटमा अस्ट्रेलियामाथि पाकिस्तानको यो पहिलो जित हो । 